Document ID: 32006D0282

KOMISIJAS LĒMUMS
(2006. gada 4. aprīlis),
ar ko groza Lēmumu 2004/450/EK attiecībā uz standarta prasībām to pieteikumu saturam, ar kuriem piesakās uz Kopienas finansējumu TSE izskaušanas, monitoringa un kontroles programmām
(izziņots ar dokumenta numuru K(2006) 1247)
(Dokuments attiecas uz EEZ)
(2006/282/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 24. panta 11. punktu,
tā kā:
(1)
Lēmumā 90/424/EEK paredzētas procedūras, kā tiek piešķirts Kopienas finansiālais ieguldījums dažu minētajā lēmumā uzskaitītu dzīvnieku slimību apkarošanas un uzraudzības programmās.
(2)
Komisijas 2004. gada 29. aprīļa Lēmumā 2004/450/EK, ar ko nosaka standarta prasības to pieteikumu saturam, ar kuriem piesakās uz Kopienas finansējumu dzīvnieku slimību izskaušanas, monitoringa un kontroles programmām (2), ir izklāstīts, kāda informācija jāiekļauj pieteikumos, kas dalībvalstīm jānosūta Komisijai.
(3)
Lēmuma 2004/450/EK III pielikumā ir noteiktas standarta prasības, kas jāievēro, iesniedzot transmisīvo sūkļveida encefalopātiju (TSE) apkarošanas un uzraudzības programmas, kuras līdzfinansē Kopiena. Minētajā pielikumā ir atsauce uz dažiem noteikumiem III un VII pielikumā Eiropas Parlamenta un Padomes 2001. gada 22. maija Regulai (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (3).
(4)
Regulas (EK) Nr. 999/2001 III un VII pielikumā ir izdarīti grozījumi ar Komisijas Regulām (EK) Nr. 1492/2004 (4), (EK) Nr. 36/2005 (5) un (EK) Nr. 214/2005 (6). Tāpēc jāgroza Lēmums 2004/450/EK, lai ņemtu vērā Regulas (EK) Nr. 999/2001 III un VII pielikuma grozījumus.
(5)
Tāpēc attiecīgi jāgroza Lēmums 2004/450/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/450/EK III pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2006. gada 4. aprīlī

Labels: 0
15
6